recursal/SuperWikiNEXT-32B huggingface dataset:
**Azizul Raheem Awalludin** adalah pengarah Tourism Malaysia di Sweden yang telah dibebaskan dari penjara di Sweden pada 9 Julai 2014. Azizul Raheem Awaluddin dipenjara bersama isterinya Shalwati Nor Shal di Sweden kerana kesalahan memukul anak-anaknya Aisyah, Ammar, Adam, Arif kerana tidak menunaikan solat.

Mereka didakwa melakukan kesalahan itu di rumah mereka di Spånga, daerah Stockholm antara 15 September 2010 dan 17 Disember 2013.Sweden telah mengharamkan hukuman dera ke atas kanak-kanak sejak tahun 1979 dan ia menjadi antara penyebab pendakwaan ke atas Azizul dan Shalwati yang boleh dipenjara sehingga enam tahun penjara dan denda, jika didapati bersalah melanggar integriti anak-anak mereka.

Didapati bersalah
-----------------

Shalwati dan Azizul didakwa mengasari dan mencabuli integriti anak-anak mereka dengan memukul serta mendera kanak-kanak terbabit di kediaman pasangan itu di Spånga antara 15 September 2010 dan 17 Disember 2013.

Azizul Raheem dijatuhi hukuman penjara kerana memukul keempat-empat anaknya sejak September 2010, dan telah menjalani hukuman tiga bulan di Sweden bermula 28 Mac 2014. Mahkamah Daerah Solna di Stockholm menjatuhkan hukuman penjara 10 bulan ke atas Azizul Raheem dan 14 bulan terhadap isterinya, Shalwati Norshal. Bagaimanapun, mereka hanya perlu menjalani satu pertiga daripada tempoh itu selepas mahkamah mengurangkan hukuman penjara berkenaan.

Kerajaan Sweden turut memberi bantuan sewajarnya dengan membiayai kos guaman untuk kes tersebut. Shalwati diwakili peguam Kristofer Stahre manakala Azizul oleh Jonas Tamm. Pada 28 Mac 2014 Ketua Hakim Mattias Moller membuat keputusan setelah kedua tertuduh dibicarakan sejak 18 Februari 2014 dengan mengemukakan 10 orang saksi pendakwaan.Antara yang dipanggil ialah rakan sekolah anak mereka, guru, pegawai khidmat sosial serta jiran tetangga. Pengerusi SukaGuam Datuk Khairul Anwar Rahmat turut berada di Sweden.

Dijaga bukan Islam
------------------

Shalwati, seorang guru yang sedang bercuti tanpa gaji, akan dibebaskan tiga bulan lagi manakala anak mereka iaitu Aishah, 14, Ammar, 12, Adam, 11 dan Ariff, 7, yang pada mulanya diletak di bawah jagaan keluarga angkat bukan Islam susulan kes itu, kemudian diserahkan kepada Kedutaan Malaysia di Sweden pada 30 Januari 2014.

Pada 31 Januari 2014, anak pasangan itu pulang ke Malaysia dan kini dijaga ibu saudara dan bapa saudara mereka di Kelantan.

Kembali ke Malaysia
-------------------

Selepas dipenjarakan Azizul Raheem Awalludin kembali ke Malaysia .Adik kepada Shalwati, Shaleena Norshal, 43, dan anak-anak Azizul menyambut ketibaannya di Lapangan Terbang Antarabangsa Kuala Lumpur (KLIA).

Twitter 'SwedenLetThemGo' serta Facebook '#BringShalNFamilyHome' telah diwujudkan bagi memberi sokongan moral kepada mereka.

Timbalan Menteri Luar, Datuk Hamzah Zainuddin menyatakan bahawa kes itu tidak menjejaskan hubungan dua hala Malaysia-Sweden sebaliknya kerjasama semakin erat dan kukuh antara kedua-dua negara.

Rujukan
-------

1. ↑  Azizul Raheem, isteri rindu anak-anak
2. ↑  'Kami bersyukur dia kembali ke Malaysia'
3. ↑  Azizul Raheem bebas petang ini
**Mohd Azlan Bin Abdul Mubin** lahir pada 1 Mac 1983 merupakan bekas pemain sepak takraw Malaysia.

Kehidupan peribadi
------------------

Azlan dilahirkan pada 1 Mac 1983 di Kulim, Kedah. Beliau mendapat pendidikan awal di Sekolah Kebangsaan Keladi (1990-1995) dan seterusnya melanjutkan pelajarannya di Sekolah Menengah Kebangsaan Kulim (1996-2000) sembelum diterima di Sekolah Sukan Bukit Jalil pada tahun 2001. Beliau sekarang memiliki Kelulusan Bachelor Pendidikan Jasmani dari Universiti Putra Malaysia.

Kerjaya beliau bermula apabila beliau menyertai pasukan pelapis kebangsaan dalam acara sepak takraw ketika masih berusia 18 tahun (2001) dan kemudianya diserap masuk ke dalam pasukan kebangsaan sepenuhnya pada tahun 2003.

Beliau membawa pulang pingat perak di kejohanan Sukan Asia Tenggara 2003 dan di Kejohanan Sukan Asia 2006 bagi acara regu dan pasukan regu.

Pada tahun 2005, beliau memperoleh pingat gangsa di kejohanan Sukan Asia Tenggara 2005.

Kejatuhan karier
----------------

Tahun 2007 menjadi tahun terakhir Azlan beraksi di gelanggang. Ketika pertandingan, Azlan mengalami kecederaan ACL dan menyebabkan Azlan terpaksa mengundur diri dari menjadi atlet.

Rujukan
-------


1. ↑  "Disangka Hidup Berakhir Selepas Cedera". *JatuhBangun*. Dicapai pada 28 Mei 2021.
2. ↑  "Salam Satu Malaysia". *Blogspot*. Dicapai pada 28 Mei 2021.
3. ↑  "Pingat diraih di Sukan Asia". *Beatsports*. Dicapai pada 28 Mei 2021.
4. ↑  "Disangka Hidup Berakhir Selepas Cedera". *JatuhBangun*. Dicapai pada 28 Mei 2021.
**Giovanni Battista Caracciolo** (juga dikenali sebagai **Battistello**; c. 1570 - 1637), yang merupakan pelukis Itali dan dianggap salah seorang Pelukis Agung, berasal dari Napoli. Dia dikatakan pengikut gaya Caravaggio.

 Pemflageluman Christ (Flagellation Of Christ) (1609), karya Caracciolo dalam koleksi peribadi
Caracciolo lahir di Napoli dan lari pulang pada 1606 selepas membunuh seorang lelaki dalam pergaduhan di Rome. Dia menetap hanya lebih kurang lapan bulan dan kembali dalam lawatan ringkas pada tahun 1609/1610. Namun begitu beliau meninggalkan kesan besar keatas kehidupan pelukis-pelukis Napoli. Battistello sekadar beberapa tahun lebih muda dari Caravaggio dan merupakan salah seorang terawal mengikut stail baru menggunakan palet muram, tenebrisme dramatik dan susuk-susuk tubuh terukir (sculptured figures) dalam satah lukisan cetek (shallow picture plane) yang didefinasikan cahaya dan bukan perspektif. Pelukis-pelukis Napoli lain yang dikatakan Caravaggisti termasuk Giuseppe Ribera, Carlo Sellitto, Artemisia Gentileschi, dan murid Caracciolo, Mattia Preti, yang ketika itu masih diperingkat awal kerjayanya.

Banyak karya Caracciolo berada dalam koleksi museum-museum antarabangsa dan juga dalam koleksi Ratu England.
**Gladys Tan Yee Kim** merupakan pelajar cemerlang Sijil Pelajaran Malaysia (SPM) 2009 , mendapat 10A+ dan dilantik sebagai ikon Permodalan Nasional Bhd. sempena Minggu Saham Amanah Malaysia 2010 di Kuching, Sarawak. Beliau juga merangkul tempat pertama bagi keseluruhan calon SPM 2009. Dikhabarkan beliau telah mendapat 100% bagi 7 subjek daripada 10 subjek yang diambil dan 3 subjek adalah 95% ke atas.[*perlu rujukan*]

Beliau mendapat 5A bagi Ujian Penilaian Sekolah Rendah (UPSR) dan 7A bagi Penilaian Menengah Rendah (PMR). Seterusnya, Gladys mendapat pendidikan menengah di SMK Green Road, Kuching, Sarawak. Kemudian, Gladys mengikuti kursus peringkat prauniversiti *American Degree Foundation Programme* (ADFP) di Taylor's University College. Di Taylor's University College, Gladys memperoleh CGPA 4.00 bagi program ADFP dan telah menerima anugerah "Summa Cum Laude Honour". [*perlu rujukan*]

Pada awalnya, Gladys memberitahu beliau akan melanjutkan pelajarannya ke Amerika Syarikat dan pilihan universitinya ialah Universiti Stanford atau Universiti Harvard. Walau bagaimanapun, beliau melanjutkan pelajaran di Universiti Michigan, Ann Arbor dalam bidang psikologi.[*perlu rujukan*]

Gladys mendapat tawaran Biasiswa Nasional dan Biasiswa Kijang Emas, namun beliau memilih Biasiswa Kijang Emas untuk meneruskan pengajian tertiarinya.[*perlu rujukan*]

Ciri-ciri yang membolehkan beliau untuk menjadi pelajar terbaik ialah patuh pada ajaran agama, rajin untuk mengulang kaji pelajaran dan cuba untuk menjadi seperti mesin fotostat yang mampu mengingat segala maklumat yang diperoleh dalam masa yang singkat dan mengaplikasikannya dalam kehidupan seharian.[*perlu rujukan*]

Rujukan
-------

1. ↑  Pelajar Cemerlang Ikuti Kursus Di Kolej Swasta
Banjir kilat berlaku di Shah Alam pada hari Ahad ,26 Februari 2006 berikutan Angin Badai .Fenomena alam ini tidak dapat dielakkan kerana hujan lebat luar biasa dan air pasang setinggi 4.8 meter di Pelabuhan Klang .

Banjir terburuk dalam tempoh 10 tahun ini menyebabkan limpahan air sungai berdekatan dan benteng kolam air tadahan pecah.

Menurut perangkaan Jabatan Kebajikan Masyarakat, kira-kira 9,000 orang menjadi mangsa banjir di beberapa kawasan di Shah Alam yang melibatkan kira-kira 3,500 buah rumah. Antara kawasan yang terjejas teruk dalam banjir itu ialah Taman Tun Dr Ismail Jaya dan Kampung Kebun Bunga.

Selain TTDI Jaya dan Kampung Kebun Bunga Batu Tiga, kawasan yang turut dilanda banjir ialah Kampung Landasan di Kampung Melayu Subang, kawasan sekitar pasar raya Giant di Seksyen 13, Lebuhraya Baru Lembah Klang (NKVE) di Bukit Jelutong dan kawasan sekitar pasar raya Makro.

Langkah mengatasi :
-------------------

Datuk Bandar Shah Alam Datuk Ramli Mahmud dan Abdul Aziz Shamsuddin selaku ahli parlimen Shah Alam akan membentuk jawatankuasa khas bagi menangani masalah ini.

TTDI Development Sdn Bhd, selaku pemaju perumahan Taman TTDI Jaya telah membelanjakan lebih RM13 juta sejak 10 tahun lepas untuk kerja-kerja melebarkan Sungai Damansara, membina benteng , sistem pam hidro,penyelenggaraan sungai dan membina kolam takungan di Taman TTDI Jaya.

TTDI Development telah menaiktaraf semua jalan masuk ke Taman TTDI Jaya untuk memastikan masalah banjir di kawasan tersebut diatasi.

Kawasan TTDI merupakan kawasan yang agak rendah selain berhampiran dengan Sungai Damansara yang mempunyai platform rendah dan TTDI Development Sdn Bhd telah berusaha mengambil langkah yang sepatutnya

TTDI Development juga akan membina sebuah lagi kolam takungan di fasa dua Taman TTDI Jaya bagi mengurangkan risiko limpahan air sungai ke kawasan perumahan.TTDI Development merupakan anak syarikat Kumpulan Naza.

TTDI Development akan bekerjasama dengan Majlis Bandaraya Shah Alam (MBSA) dan Jabatan Pengairan dan Saliran (JPS) bagi membantu mengatasi masalah banjir ini.

kerajaan Selangor meluluskan peruntukan RM10 juta untuk membina pam air di TTDI Jaya melibatkan kos RM3 juta yang dijangka siap dalam tempoh setahun dan RM7 juta lagi untuk kerja-kerja mendalamkan Sungai Damansara.

Majlis Bandaraya Shah Alam akan melaksanakan beberapa projek mencegah banjir seperti mendalamkan kolam takungan sedia ada, dan menambahkan bilangan kolam takungan dengan setiap satu di TTDI Jaya dan Kampung Kebun Bunga.

Majlis Bandaraya Shah Alam mengalami kerugian kira-kira RM3 juta untuk membaiki kerosakan Stadium Shah Alam dan Stadium Melawati.

Mangsa banjir TTDI Jaya akan dikecualikan dari membayar cukai pintu bagi tempoh setengah penggal.

Pembinaan lebuh raya di Selangor pada masa depan akan disyaratkan membina kolam takungan bagi mencegah banjir.Selama ini ,
kebanyakan lebuh raya tidak mempunyai kolam takungan.

Pemaju pembangunan pula mematuhi syarat membina kolam takungan namun kebanyakan mereka tidak menyelenggaranya dengan baik hingga menyebabkan paras air naik apabila hujan berlaku.
**Batik Besurek** ialah batik khas Bengkulu yang bermotifkan kaligrafi Arab. Pada umumnya, batik ini menpunyai ciri khas kaligrafi dengan menggunakan bunga *rafflesia* sebagai motifnya. *Rafflesia* merupakan lambang khas Bengkulu.

Etimologi
---------

Batik Besurek dinamakan demikian kerana batik ini menggunakan motif-motif bertulisan kaligrafi Arab. *Besurek* ialah bahasa Melayu dialek Bengkulu yang bermaksud "bersurat" atau "tulisan".

Sejarah
-------

Batik Besurek diperkenalkan oleh pedagang Arab dan pekerja yang berasal dari India pada abad ke-17 kepada masyarakat di Bengkulu. Seiring dengan perkembangannya, seni dalam membuat motif pada kain tersebut dipadukan dengan tradisi Indonesia yang memiliki ciri khas Bengkulu.

Berdasarkan data Dinas Koperasi PPKM Kota Bengkulu, Batik Besurek mula dikeluarkan oleh pengusaha sejak tahun 1988. Elly Sumiati dan Doni Roesmandai merupakan dua pengusaha Batik Besurek yang menjadi pelopor batik ini di Kota Bengkulu.

Motif
-----

Berikut adalah beberapa motif yang biasa digunakan dalam Batik Besurek:

* Motif kaligrafi merupakan motif yang diambil daripada huruf-huruf kaligrafi. Batik Besurek untuk upacara adat bertuliskan huruf Arab yang dapat dibaca dan memiliki makna, namun sebahagian besar hanya berupa hiasan mirip huruf Arab yang tidak memiliki makna yang jelas.
* Motif *rafflesia* merupakan motif bergambar padma raksasa khas Bengkulu. Motif ini sebagai motif utama kain besurek selepas kaligrafi.
* Motif burung kuau merupakan kain besurek bergambar burung kuau yang berupa rangkaian huruf-huruf kaligrafi.
* Motif relung kaku ialah motif Batik Besurek dengan bentuk meliuk-liuk seperti tumbuhan paku.
* Motif rembulan pula ialah motif yang dibuat melalui gabungan gambar bulan dengan motif kaligrafi.

Rujukan
-------

1. ↑  Dinas Koperasi Bengkulu bina perajin Batik Besurek[*pautan mati kekal*]

Pautan luar
-----------

* (Indonesia) Laman Batik Besurek.com Diarkibkan 2016-01-16 di Wayback Machine
* (Indonesia) Batik Besurek yang kaya motif
* Video di YouTube

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Giovanni Domenico (Jean-Dominique) Cassini
Giovanni Domenico Cassini
**Giovanni Domenico Cassini** (8 Jun 1625–14 September 1712) adalah ahli astronomi itali, ahli astrologi dan jurutera. Cassini, juga dikenal sebagai **Giandomenico Cassini**, dilahirkan di Perinaldo, dekat Sanremo, yang pada masa itu terletak di Republik Genoa.

Cassini adalah ahli astronomi di Observatorium Panzano dari tahun 1648 hingga 1669. Dia adalah profesor astronomi di University of Bologna dan merupakan pengarah Observatory Paris pada tahun 1671. Bersama Robert Hooke, Cassini diberi penghargaan atas penemuan Tompok Merah Besar di planet Musytari pada tahun 1665 (ca. 1665). Cassini adalah yang pertama memerhatikan 4 satelit semula jadi Saturnus yang disebutnya *Sidera Lodoicea*, dia juga menemui Bahagian Cassini pada tahun 1675. Sekitar tahun 1690, Cassini adalah yang pertama yang memerhatikan perbezaan putaran di atmosfer Musytari.

Pada tahun 1672, dia menghantar rakannya Jean Richer ke Cayenne, Guyana Perancis, semasa dia tinggal di Paris. Mereka membuat pemerhatian planet Marikh dan mendapati paralaksnya untuk menentukan jaraknya, dan untuk pertama kalinya mengukur dimensi sebenar sistem suria.

Cassini adalah yang pertama berhasil membuat pengukuran longitude menggunakan kaedah yang dicadangkan oleh Galileo Galilei, dengan menggunakan gerhana satelit Jupiter sebagai jam.

Pada tahun 1644 Marquis Cornelio Malvasia, yang merupakan senator Bologna dengan minat dalam astrologi, mengundang Cassini ke Bologna dan menawarkannya jawatan di Observatorium Panzano yang sedang dibina pada masa itu. Sebilangan besar masa mereka dihabiskan untuk mengira ephemeris yang lebih tepat, terkini dan lebih baik untuk astrologi dan digunakan dengan kaedah astronomi hari ini.

Rujukan
-------

1. ↑  "Giovanni Domenico Cassini (June 8, 1625 – September 14, 1712)". *Messier Seds.org*. Dicapai pada 31 October 2012.
2. ↑  "Giovanni Domenico Cassini: The rings and moons of Saturn". *Surveyor in Berlin.de*. Dicapai pada 31 October 2012.
3. 1 2  Cassini, Gian Domenico (Jean-Dominique) (Cassini I). *Complete Dictionary of Scientific Biography*. Detroit: Charles Scribner's Sons, 2008. m/s. 100–104. retrieved 30 May 2013.
Getah rembesan pokok akasia (*gum arabic*) dalam bentuk ketulan dan serbuk
**Getah Arab** (Arab: صمغ عربي, rumi: *samgh `arabiy*code: ar is deprecated ; bahasa Inggeris: ***gum arabic***code: en is deprecated  atau *acacia gum*) adalah bahan diperolehi dari getah semulajadi rembesan dua spesies akasia iaitu *Senegalia senegal*  dan *Vachellia (Acacia) seyal* yang mengeras*.* Bahan ini terdiri banyaknya dari campuran glikoprotein dan polisakarida kompleks daripada arabinosa dan galaktosa, ia bersifat larut dalam air dan boleh dimakan.

Getah keras ini dituai secara komersial dari pokok-pokok liar, kebanyakannya di Sudan (80%) dan di seluruh Sahel benua Afrika dari Senegal di sebelah barat ke Somalia di timur. Ia digunakan terutama dalam industri makanan dan minuman ringan sebagai penstabil bernombor E414 (I414 di AS). Ia turut digunakan dalam menghasilkan pelbagai jenis bahan seni termasuk cat, gam, kosmetik, dan pelbagai aplikasi industri termasuk kawalan kelikatan pada tinta dan industri tekstil, walaupun bahan yang lebih murah bersaing dengannya kerana banyak peranan ini.

Penggunaan
----------

### Dalam makanan

Bahan ini digunakan dalam industri makanan menghasilkan gula lapis, gula-gula lembut dan getah serta manisan seumpamanya sebagai penstabil, pengemulsi dan pemekat, serta dalam pembuatan minuman ringan untuk mengikat pemanis dan perasa. Bahan ini sering dilarutkan dalam air atau sirap gomme, ia kadang-kadang juga digunakan dalam koktel untuk mengelakkan gula daripada mengkristal lalu memberikan rasa halus apabila diminum.

### Dalam kesenian

Bahan ini digunakan sebagai bahan pengikat cat air kerana sifat mudah larut dalam air bersama apa jua pigmen warna ditakarkan. Pigmen ini akan melekat bersama *gum arabic* meresap pada permukaan seperti kertas setelah air habis menyejat.

Gum arabic turut dipakaikan sebagai pelicau ukiran tembikar yang hendak dibakar agar lebih diperkuatkan mengelakkan kerosakan apabila dikendalikan lanjut.

Rujukan
-------

1. ↑  "Re-evaluation of acacia gum (E 414) as a food additive". *EFSA Journal*. European Food Safety Authority. **15** (4): e04741. April 2017. doi:10.2903/j.efsa.2017.4741. PMC 7010027. PMID 32625453. Unknown parameter `|displayauthors=` ignored (bantuan)
2. ↑  "*Acacia senegal (gum arabic)"*. Royal Botanic Gardens, Kew. Diarkibkan daripada yang asal pada 28 February 2018.
3. ↑  Rinsky LH, Rinsky G (2009). *The Pastry Chef's Companion: A Comprehensive Resource Guide for the Baking and Pastry Professional*. Chichester: John Wiley & Sons. m/s. 1, 134. ISBN 978-0-470-00955-0. OCLC 173182689.
4. ↑  "Gum arabic: the invisible ingredient in soft drink supply chains". *the Guardian*. 16 Ogos 2013. Diarkibkan daripada yang asal pada 15 Mac 2018. Dicapai pada 29 April 2018.
5. ↑  Kraaijpoel D, Herenius C (2007). *Het kunstschilderboek — handboek voor materialen en technieken*. Tirion Creatief. m/s. 183. ISBN 978-90-439-1107-8.
Filem **Get Smart** (bahasa Melayu harafiah ***Jadi Bijak***) merupakan sebuah filem berbahasa Inggeris yang mula ditayangkan pada tahun 2008. 

Filem *Get Smart* ini telah dihasilkan di bawah arahan pengarah Peter Segal.

***Get Smart*** ialah sebuah filem komedi, aksi Amerika Syarikat. Ia dibintangi oleh Steve Carell (*40 Year Old Virgin*) dan *Anne Hathaway*. Ia berkisarkan tentang seorang ajen badan perisikan dalam pejabat yang geliga ditugaskan untuk menjalankan perisikan diluar pejabat.

Pelakon
-------

Filem *Get Smart* ini turut disertai oleh beberapa orang pelakon terkenal, antaranya adalah Steve Carell, Anne Hathaway, Alan Arkin.

Ringkasan
---------

Maxwell Smart, penganalisa bagi agensi pengitipan rahsiaCONTROL, bersama dengan Agent 99 yang berpengalaman, perlu menghalang KAOS, agensi musuh dari Russia, dari membawa bencana ke Amerika.

|  |  |
| --- | --- |
| Ikon tunas | Rencana berkenaan filem ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Rujukan
-------

Pautan luar
-----------
***Get Revenge*** (Bahasa Korea: *복수 해라; Hanja: 復讐 해라; RR: Boksuhaera*) ialah siri televisyen Korea Selatan 2020 yang dibintangi oleh Kim Sa-rang dan Yoon Hyun-min. Siri yang diarahkan oleh Kang Min-gu untuk Syarikat Penyiaran Chosun, ialah kisah balas dendam Kang Hae-ra (dimainkan oleh Kim Sa-rang) terhadap mereka yang memerintah masyarakat.

Sinopsis
--------

Drama balas dendam sosial yang misteri yang mengikuti Kang Hae-ra (dimainkan oleh Kim Sa-rang) dan balas dendamnya terhadap mereka yang memerintah masyarakat. Dia ialah wartawan *influencer* yang bergaya sehingga skandal palsu merosakkannya. Dia berjanji akan membalas dendam pada mereka yang menyakitinya.

Pelakon
-------

### Watak utama

* Kim Sa-rang sebagai Kang Hae-ra,

Seorang wartawan dan pemberi pengaruh, namun kerana skandal palsu dia kehilangan semua, jadi dia bertujuan untuk membalas dendam terhadap mereka yang memerintah masyarakat dengan cara yang korup.

* Yoon Hyun-min sebagai Cha Min-joon,

Seorang peguam yang tidak pernah kehilangan satu kes. Setelah keluarganya dilanda kehancuran, dia memilih untuk membalas dendam walau apa pun yang diperlukannya. Kakaknya Mi-yeon, terperangkap dalam skandal penaja dan hilang, dan kemudian dia menjadi peguam dan bukannya doktor, (walaupun ketika bersekolah di sekolah perubatan dia mempunyai kadar kemenangan 100%), untuk mencari adiknya.

### Watak sokongan

* Yoon So-yi sebagai Ku Eun-hye,

Dia mengambil alih agensi detektif ayahnya. Dia setia pada pekerjaannya dan orang yang berorientasikan hasil.

* Yoo Sun sebagai Kim tae-ohn,

Hanya pewaris kumpulan "FB" yang tidak berhenti melakukan apa-apa untuk mewarisi syarikat itu. Dia ialah konglomerat yang kejam.

* Jung Man-sik sebagai Kim Sang-gu,

Ayah kepada Kim Tae-ohn, seorang lelaki yang tidak mempunyai kasih sayang terhadap satu-satunya anak perempuannya dan hanya memikirkan untuk mengembangkan syarikatnya.

* Park Eun-hye sebagai Cha Mi-yeon, kakak Min-joon,

Bekas penyiar FBC. Seorang penyiar yang berkuasa, seseorang yang diliputi oleh skandal penaja, membuat penyiar menjadi sibuk.

* Jung Wook sebagai Lee Hoon-seok
* Jang Yoo-sang sebagai Choi Do-yoon,

Setiausaha Cha Min-joon dan tangan kanannya

* Kong Hyun-joo sebagai Wartawan
* Jung Eui-jae
* Song Joo-hee sebagai Setiausaha Yeon
* Seo Ye-hwa sebagai orang yang Kredit Bahagia
* Hong Hyun-hee sebagai Pengarah Hong

### Penampilan khas

* Jung Hyeon-jun sebagai Igaon, Anak Kang Hae-ra dan Lee Hoon-seok, yang kini belajar di Kanada.

Rujukan
-------
Fail:GoleoVI.JPGGoleo VI bersama-sama Pille adalah maskot rasmi Pesta Piala Dunia FIFA 2006
'*Goleo VI **ataupun dipanggil sebagai*** **Goleo** sahaja adalah maskot rasmi yang digunakan untuk kejuaraan Piala Dunia FIFA 2006 di Jerman. Goleo adalah seekor singa, dan selalunya ditampilkan bersama-sama pasangannya Pille. Pille pula adalah sebiji bola sepak yang boleh berbicara. 

Goleo memakai jersi bola sepak dengan nombor "06", untuk melambangkan kejuaraan Piala Dunia FIFA 2006. Goleo tidak memakai seluar. Kostum Goleo dihasilkan oleh syarikat Jim Henson pada harga sekitar €250,000.

Goleo ditampilkan kepada media dunia oleh Pele dan Franz Beckenbauer pada 13 November 2004 .

Walaupun menjadi maskot yang popular, ada pihak, umpamanya pereka terkenal Erik Spiekermann, yang membuat kritikan kerana Goleo bukannya satu ikon yang berasal dari Jerman. Ikon singa juga menjadi lambang pasukan England, salah satu pasukan pesaing dalam kejuaraan Piala Dunia FIFA 2006. Selalunya ikon yang dikaitkan dengan Jerman adalah burung helang. 

Nama Goleo sendiri boleh ditafsirkan sebagai The Goleo! Dalam Bahasa Sepanyol yang bermakna "saya menjaringkan banyak gol" ("I score a lot of goals!") ataupun sebagai "Go Leo!" dalam Bahasa Inggeris.
Daerah **Baram** terletak di Sarawak, Malaysia Timur. Sungai Baram menjadi nadi ekonomi pertanian di kawasan ini. Empangan Baram akan dibina sebagai projek mini jana kuasa elektrik hidro di Upper Baram. Antara etnik di sini ialah Kenyah.

Wakil rakyat
------------

Anggota Parlimen Baram ialah Datuk Jacob Dungau Sagan yang dipilih melalui Pilihan Raya Umum Malaysia 2008. Kini beliau menjadi Timbalan Menteri Perdagangan Antarabangsa dan Industri Malaysia.

Tragedi Loagan Bunut
--------------------

Sebuah helikopter perkhidmatan doktor udara terhempas di Loagan Bunut, daerah Baram, Sarawak pada 18 Februari 2002 jam 6.30 petang.

Dr Voon Ai Khiong (28 tahun ) dan 3 lagi sedang dalam misi ke Long Lellang apabila menerima panggilan kecemasan menyatakan seorang wanita dari suku kaum Penan sakit tenat. Ketika itu angin kencang dan helikopter terhempas. Namun Dr Voon selamat.

Pengarah Hospital Miri, Dr Uma Devi berkata Dr Voon, yang ditempatkan di klinik Long Lama, kemudian bertolak ke Long San untuk mengambil pesakit yang dikenali sebagai Dayang Rimau, 33, untuk rawatan di Hospital Miri.

Helikopter perkhidmatan doktor udara itu membawa Dayang Rimau yang mengalami pendarahan selepas bersalin, ia terhempas dalam keadaan cuaca buruk di kawasan berpaya.

Dayang Rimau terbunuh apabila juruterbang, Kapten Raveendran A/L Ramankutty, 40, terpaksa mendaratkan helikopter Bell 206, milik Kenari Air, kerana angin kencang dan hujan lebat.

Selain Dr Voon dan Raveendran, suami wanita itu Luhat Lenjau, juga dari kaum Penan, terselamat.

Dr Uma berkata Dr Voon dan Luhat diselamatkan oleh pasukan mencari dari Tentera Udara Diraja Malaysia (TUDM) dan diterbangkan dengan helikopter Nuri ke Hospital Miri untuk rawatan.

Raveendran, yang patah di bahu, diselamatkan oleh seorang nelayan dan dibawa ke Poliklinik Beluru melalui jalan sungai dan kemudian diterbangkan ke Hospital Miri.

Dr Voon dan Raveendran berada dalam keadaan stabil sementara Luhat, yang patah kaki, masih tidak sedarkan diri.Pihak hospital masih menunggu laporan bedah siasat yang dijalankan ke atas mayat Dayang.
***Girl Rising*** ialah filem 2013 yang diterbitkan oleh Kayce Freed, Tom Yellin dan Holly Gordon di The Documentary Group, dengan kerjasama Paul G. Allen dan Jody Allen dari Vulcan Productions. Ia diarahkan oleh pencalon Anugerah Akademi Richard E. Robbins dan menampilkan suara latar oleh Anne Hathaway, Cate Blanchett, Selena Gomez, Liam Neeson, Sushmita Sen, Priyanka Chopra, Chloe Grace Moretz, Freida Pinto, Salma Hayek, Meryl Streep, Alicia Keys dan Kerry Washington.

Filem ini menceritakan kisah sembilan gadis dari sembilan negara: (Sierra Leone, Haiti, Ethiopia, Afghanistan, Peru, Mesir, Nepal, India dan Kemboja). Setiap gadis mempunyai kisahnya yang ditulis oleh seorang penulis dari negaranya dan disuarakan oleh pelakon terkenal. Cerita mereka mencerminkan perjuangan mereka untuk mengatasi halangan masyarakat atau budaya. Para penulis adalah Loung Ung (Kemboja), Edwidge Danticat (Haiti), Manjushree Thapa (Nepal), Mona Eltahawy (Mesir), Maaza Mengiste (Ethiopia), Sooni Taraporevala (India), Maria Arana (Peru), Aminatta Forna (Sierra Leone), Zarghuna Kargar (Afghanistan). Nama-nama perempuan ialah Sokha (Kemboja), Wadley (Haiti), Suma (Nepal), Yasmin (Mesir), Azmera (Ethiopia), Ruksana (India), Senna (Peru), Mariama (Sierra Leone).

Rujukan
-------

1. ↑  "The Filmmakers | 10x10". Diarkibkan daripada yang asal pada 2013-07-25. Dicapai pada 2016-04-16.
2. ↑  "One Girl With Courage is a Revolution". Girl Rising. 2013-11-05. Dicapai pada 2013-11-09.
3. ↑  "Review: 'Girl Rising' shows the power of education". *Los Angeles Times*. Dicapai pada 2016-04-16.

Pautan luar
-----------

* *Girl Rising*  di Pangkalan Data Filem Internet (IMDb)
* *Girl Rising* di Rotten Tomatoes
* *Girl Rising* di Box Office Mojo
**Ghazi Mullah** (Bahasa Russia: Кази-Мулла, *Kazi-Mulla*, 1795 - 1832) ialah seorang alim dan zahid berbangsa Avar yang merupakan Imam Dagestan yang pertama (from 1829 to 1832). Beliau adalah sekutu rapat Imam Shamil. Beliau menggalakan pelaksanaan Syariah, penyucian rohani dan memudahkan jihad menentang kuasa Rusia yang datang menceroboh. Beliau juga salah seorang pendokong utama "Muridisme", kepatuhan ketat kepada undang-undang al-Quran yang digunapakai oleh para imam untuk meningkatkan keghairahan patriotik agama di Caucasus.

Biografi
--------

Rujukan
-------

* *The Russian empire: historical and descriptive*.John Geddie. Oxford University, 1882
* *Caucasus Mountain Men and Holy Wars*. Nicholas Griffin. Thomas Dunne Books, 2003. ISBN 0-312-39853-1
* *The Shade of Swords: Jihad and the Conflict Between Islam and Christianity*. Akbar, M.J. Routledge, 2003. ISBN 0-415-32814-4
* *The Sabres of paradise* Lesley Blanch. Carroll & Graf, 1984. ISBN 0-88184-042-4

Catatan
-------

1. ↑  Daghestan - Worldstatesmen.org
2. ↑  Geddie 386
**Banjir Sindh 2011** bermula musim monsun Pakistan pada pertengahan bulan Ogos 2011, yang terhasil dari hujan monsun yang lebat di Sindh, Timur Balochistan , dan Selatan Punjab.Banjir ini telah menyebabkan kemusnahan teruk, kira-kira 270 orang awam telah terbunuh, dengan 5.3 juta orang dan 1.2 juta rumah terjejas. Sindh merupakan kawasan subur dan dikenali sebagai "perut" Pakistan. 1.7 juta ekar tanah pertanian musnah dibanjiri akibat banjir. Banjir ini yang terburuk sejak Banjir Pakistan 2010.

Punca
-----

Pada bulan Julai ,Pakistan menerima hujan monsun seperti biasa.Bagaimanapun pada bulan Ogos dan September pola cuaca yang kuat memasuki kawasan Sindh dari Rajasthan dan Gujarat, India.

Daerah Badin di wilayah Sindh menerima hujan memecahkan rekod 615,3 milimeter .Pada 1936 hanya 121 milimeter di Badin.Kawasan Mithi menerima 1290 milimeter.Penduduk diarahkan berjaga-jaga.

Dr Qamar uz Zaman Chaudhry, Ketua Pengarah Jabatan Meteorologi Pakistan menyatakan hujan lebat yang melampau di Sindh. Sebelum ini tiada hujan dan berlaku kemarau teruk .Hujan buruk di Mithi, Mirpurkhas, Diplo, Parker, Nawabshah, Badin, Chhor, Padidan, dan lain-lain wilayah Hyderabad.Jumlah isi padu air dalam tempoh empat minggu ialah 37 juta ekar kaki.

Rujukan
-------

1. ↑  "Flood Damage". CNN World. Diarkibkan daripada yang asal pada 2011-09-15. Dicapai pada 15 September 2011.

Portal:* icon Geografi
Koordinat: 33°33′00″N 68°25′01″E﻿ / ﻿33.550°N 68.417°E﻿ / 33.550; 68.417

Menara Ghazni, dibina oleh Bahram Shah
Bandar **Ghazni** (Parsi: غزنیcode: fa is deprecated  - *Ğaznī*) terletak di timur Afghanistan dengan 141,000 orang penduduk. Ghazni menjadi ibu negeri wilayah Ghazni. Tingginya 2219 m dari aras laut. Ghazni dihubungkan dengan jalan raya ke Qalat di barat daya, Kabul di timur laut, Gardaz di timur. 

Penduduk Ghazni terdiri dari pelbagai etnik terutama Pashtun (50 %), Tajik (20 %), Hazara (20 %) dan Hindu (5 %).

Nama lama Ghazni ialah Ghazna dan Ghaznīn.

Sejarah
-------

Bandar Ghazni menjadi pusat agama Buddha sebelum dan semasa abad ke-7. Pengembala dan pengembara Arab telah membawa agama Islam dan suasana di sana yang hampir sama membuatkan kawasan ini mudah menerima Islam.

Bekalan air
-----------

Bandar Ghazni terletak di kawasan yang kering melampau. Sebuah pintu air telah dibina lima tahun lalu di Sungai Jikhai tetapi telah pecah. Empangan ini membekalkan air minuman kepada penduduk dan sumber pengairan pertanian bagi kawasan sekitarnya.

Tempat menarik
--------------

* Kubu kota
* Menara Ghazni
* Istana Sultan Mas'ud III
* Makam Sebuktigin
* Makam Sultan Mahmud
* Makam Sanai
* Muzium Kesenian Islam
* Tapak artifak Tapa Sardar

Tokoh dari Ghazni
-----------------

* Hajweri Ghaznawi
* Mahmud dari Ghazni
* Sanayee Ghaznawi
* Hassan Ghaznavi
* Farrukhi Sistani, Manuchehri Damaghani, Abul-fazl Bayhaqi

  



| Senarai 12 bandar utama di Afghanistan berdasarkan penduduk | Flag of Afghanistan |
| --- | --- |
| Kabul  · Kandahar  · Herat  · Mazari Sharif  · Qunduz  · Taluqan  · Puli Khumri  · Jalalabad  · Charikar  · Sheberghan  · Ghazni  · Sari Pul |

1. ↑  Central Statistics Office of Afghanistan, Kabul, LINK
**Banjir kilat Kajang 2011** berlaku di bandar Kajang,Selangor pada hari Jumaat , jam 4.00 petang selepas hujan lebat tidak berhenti-henti selama 3 jam. Air hujan mengalir menerusi Sungai Jelok dan Sungai Kantan dan bercamtum dengan Sungai Langat di suatu likuan sungai di belakang bangunan Plaza Metro dan Sekolah Menengah Kebangsaan Convent.

Antara perniagaan yang terkena banjir kilat ialah kedai telekomunikasi, restoran, bank , mesin komputer juruwang dan komputer pengendali kamera litar tertutup (CCTV) dan lain-lain. Kereta para pekerja Plaza Metro di bahagian bawah turut tenggelam. Tragedi serupa pernah berlaku pada 2008 akibat sampah sarap tersangkut di likuan laluan air sungai.

Pihak Majlis Perbandaran Kajang segera membersihkan jalan raya, menunda kenderaan dan motosikal yang tersadai akibat ditenggelami banjir kilat.Adun Kajang, Cikgu Lee Kim Sin (PKR) mengakui kejadian banjir di Kajang merupakan kejadian berkala tetapi mengakui kali ini keadaan adalah lebih teruk berbanding sebelumnya.Dinding tebatan setinggi 1.5 meter telah dibina pada 2008 tetapi banjir kilat masih berlaku di lokasi sama.

Rujukan
-------

1. ↑  "Pemilik premis perniagaan Kajang sibuk jalankan pembersihan". Diarkibkan daripada yang asal pada 2011-12-05. Dicapai pada 2011-12-03.
Gerhana bulan penuh berlaku pada hari Selasa, 8 November 2022. Bahagian selatan Bulan akan melalui pusat bayang-bayang Bumi. Berlaku hanya 5.8 hari sebelum apogee (apogee pada 14 November 2022), diameter jelas Bulan akan menjadi lebih kecil. Gerhana bulan penuh seterusnya tidak akan berlaku sehingga 14 Mac 2025, dan dengan tempoh keseluruhan 5 saat lebih lama daripada gerhana bulan sebelumnya pada bulan Mei, ia akan mengatasinya kerana gerhana bulan penuh terpanjang dapat dilihat dari hampir seluruh Amerika Syarikat antara 1989 dan 2029. Kehadiran Uranus akan berlaku semasa gerhana.

Keterlihatan
------------

Gerhana itu boleh dilihat sepenuhnya di Pasifik dan kebanyakan Amerika Utara. Ia dilihat pada bulan terbit di Australia, Asia dan di timur laut jauh Eropah, dan pada bulan terbenam di Amerika Selatan dan timur Amerika Utara.


|  |
| --- |
|   |
| Peta keterlihatan |

### Siri Saros

Gerhana ini adalah sebahagian daripada kitaran Saros ke-136, dan yang pertama daripada siri yang melalui pusat bayang-bayang Bumi. Kejadian terakhir ialah pada 28 Oktober 2004. Kejadian seterusnya akan berlaku pada 18 November 2040.

### Kitaran Saros separa

Gerhana bulan akan didahului dan diikuti dengan gerhana matahari selama 9 tahun 5.5 hari (setengah saros). Gerhana bulan ini berkaitan dengan dua gerhana matahari hibrid Solar Saros 143.

| 3 November 2013 | 14 November 2031 |
| --- | --- |
|  |  |

Rujukan
-------

1. ↑  Vogel, By Molly Wasser, Ernie Wright and Tracy. "What You Need to Know About the Lunar Eclipse". *Moon: NASA Science*. Dicapai pada 2022-11-04.
2. ↑  "Total Lunar Eclipse cum Lunar Occultation of Uranus « Lunar Eclipse | Hong Kong Space Museum". *hk.space.museum*. Dicapai pada 2022-11-02.
3. ↑  *Mathematical Astronomy Morsels*, Jean Meeus, p.110, Chapter 18, "The half-saros"

Pautan luar
-----------

* Kitaran Saros 136
Lokasi Gir Weddell di Laut Weddell. 
**Gir Weddell** adalah salah satu daripada dua gir yang terdapat di Lautan Selatan. Gir ini dibentuk oleh interaksi antara Arus Lilitan Antartika dan Pentas Benua Antartika. Gir ini terletak di Laut Weddell, dan berputar mengikut arah jam. Selatan dari Arus Lilitan Antartika (ACC) dan merentangi timur laut dari Semenanjung Antartika,gir ini merupakan siklon yang besar. Di mana hujung timur laut, berakhir pada 30°T, yang ditandai dengan pusingan selatan ACC. Bahagian utara gir tersebar di Selatan Laut Scotia dan menuju ke utara ke Ark Sandwich Selatan. Paksi gir adalah di bahagian selatan Scotia Selatan, Amerika-Antartika, dan Permatang India Barat Daya. Di bahagian selatan gir, aliran balik ke arah barat adalah kira-kira 66Sv, manakala di arus rim utara, terdapat aliran 61Sv ke arah timur.

Lihat juga
----------

* Semasa ombak
* Oseanografi fizikal
* Gir Ross
* Antartika

Rujukan
-------

1. ↑  Orsi, Alejandro H. (January 1993). "On the circulation and stratification of the Weddell Gyre". *Deep Sea Research Part I: Oceanographic Research Papers* (dalam bahasa Inggeris). **40** (1): 169–203. doi:10.1016/0967-0637(93)90060-G. Dicapai pada 2017-04-26.
2. ↑  Schröder, Michael (January 1999). "On the structure and the transport of the eastern Weddell Gyre". *Deep Sea Research Part II: Topical Studies in Oceanography* (dalam bahasa Inggeris). **46** (1–2): 501–527. doi:10.1016/S0967-0645(98)00112-X. Dicapai pada 2017-04-26.
Gerhana matahari yang berlaku pada hari Isnin bertarikh 26 Januari 2009 yakni Tahun Baru Cina di Malaysia adalah gerhana anulus matahari dengan magnitud 0.92 boleh dilihat bermula dari selatan Lautan Atlantik dan bergerak 900 km ke arah timur melalui selatan Afrika, melengkung ke arah timur laut melalui Lautan Hindi. Pendaratan yang pertama bermula dari Pulau Cocoa diikuti selatan Sumatera dan barat Jawa. Titik gerhana terus bergerak agak ke timur melintasi di tengah-tengah Borneo, merentasi barat laut Sulawesi, kemudian berakhir sebelum Mindanao, Filipina. Gerhana matahari ini telah diramalkan berlaku selama 3 jam 46 minit.

Gerhana ini merupakan sebahagian daripada Kitaran Saros Suria 131.

Kebolehlihatan
--------------

### Malaysia

Oleh sebab titik gerhana agak jauh dari Semenanjung Malaysia, kira-kira 60% hingga 80% matahari akan dilindungi bulan. Di Sabah dan Sarawak, lebih daripada 90% matahari dilindungi dan sebahagian kecil Bahagian Kapit, Sarawak boleh nampak gerhana matahari anulus. Permulaan gerhana diramalkan akan berlaku pada jam 4.31 petang dan kemuncak gerhana akan berlaku pada jam 5.50 petang dan berakhir pada jam 6.58 petang.

Rujukan
-------

1. 1 2  Maklumat Gerhana Matahari Separa 26 Januari 2009 Versi 1.0 (1.44 MB) Diarkibkan 2016-03-05 di Wayback Machine falak-online.net
2. ↑   "Eclipses During 2009". NASA. Dicapai pada 2009-01-22.
3. ↑  "Gerhana Matahari 26 Januari Ini". Diarkibkan daripada yang asal pada 2020-02-17. Dicapai pada 2009-01-25.
4. ↑  "Falak Online". Diarkibkan daripada yang asal pada 2009-01-24. Dicapai pada 2009-01-25.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Gerhana matahari 26 Januari 2009*** |

* Gerhana matahari separa pada 26 Januari Utusan Online
* Maklumat Gerhana Matahari Separa 26 Januari 2009 Versi 1.0 (1.36 MB)[*pautan mati kekal*] Agensi Angkasa Negara Malaysia
| **Giraffidae** |
| --- |
| Fail:Okapi.bristol.250pix.jpg |
| *Okapi*. |
| 

|  |  |
| --- | --- |
| Alam: | Haiwan |
| Filum: | Kordata |
| Pengkelasan: | Mamalia |
| Aturan: | Artiodaktyla |
| Keluarga: | **Zirafah** |

 |
| **Spesies** |
|  *Okapia johnstoni*
 *Giraffa camelopardalis* |

Keluarga **Zirafah** atau dalam bahasa Inggeris *Giraffidae* hanya mempunyai 2 ahli, Zirafah dan Okapi. Kedua-duanya terhad di kawasan sub-sahara di Africa: Zirafah di kawasan padang rumput savannas, dan Okapi di hutan hujan di Kongo. 

Giraffidae
Pada sekilas pandang kedua spesies kelihatan amat berbeza, tetapi berkongsi ciri-ciri serupa, termasuk lidah yang panjang dan gelap, gigi "lobed canine", dan tanduk diselitupi kulit

Keluarga terdekat dengan Giraffidae adalah ahli lain sub-aturan Ruminantia, yang termasuk lembu, kambing, babi, kambing, dan antelope.

* **ORDER ARTIODACTYLA**
	+ Suborder Suina: pigs, hippos and peccaries
	+ Suborder Tylopoda: camels and llamas
	+ **Suborder Ruminantia**
		- Family Tragulidae: chevrotains
		- Family Moschidae: musk deer
		- Family Cervidae: deer
		- **Family Giraffidae**
			* Giraffe, *Giraffa camelopardalis*
			* Okapi, *Okapia johnstoni*
		- Family Antilocapridae: Pronghorn
		- Family Bovidae: cattle, goats, sheep, and antelope

Fail:Giraffe.zoo.333.jpg  

*Giraffe*.
**Groupe BPCE** ialah kumpulan perbankan Perancis utama yang dibentuk oleh penggabungan dua kumpulan perbankan runcit utama pada 2009, *Groupe Caisse d'Épargne* dan *Groupe Banque Populaire*. Sehingga 2021, ia merupakan bank keempat terbesar di Perancis, ketujuh terbesar di Eropah, dan kesembilan belas di dunia mengikut jumlah aset. Ia mempunyai lebih daripada 8,200 cawangan di seluruh negara di bawah nama jenama masing-masing yang melayani hampir 150 juta pelanggan. Ia adalah bank terbesar di Eropah berdasarkan hasil, mendahului BNP Paribas dan HSBC. Ia dianggap sebagai bank penting secara sistemik global (G-SIB) oleh Financial Stability Board.

Rujukan
-------

1. ↑  Création de la deuxième banque française : le groupe BPCE.
2. ↑  Here are the top 50 biggest European banks in 2023
3. ↑  Feu vert à la création du groupe bancaire BPCE, un nouveau-né plein d'ambition

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Groupe BPCE*** |

* Tapak web rasmi
Girl in White
***Girl in White*** (juga dikenali sebagai ***Young Girl Standing Against a Background of Wheat*** dan ***Woman in a Cornfield***) merupakan lukisan yang dilukis oleh Vincent van Gogh pada tahun 1890 di Auvers-sur-Oise, France, semasa bulan-bulan terakhir hidupnya. *Girl in White* telah menjadi sebahagian daripada Koleksi Chester Dale di Galeri Seni Kebangsaan, Washington D.C. sejak 1963.

Vincent van Gogh, *Young Peasant Woman with Straw Hat Sitting in the Wheat*, Jun 1890
Daripada sejumlah lukisan-lukisan Van Gogh yang disiapkan di Auvers, terdapat dua buah daripanya adalah dari wanita yang sama. Beliau menggambarkan wanita tersebut sebagai "seorang wanita petani, bertopi kuning yang besar dengan tali reben biru langit.". Lukisan kedua pula, *Young Peasant Woman with Straw Hat Sitting in the Wheat*.

Rujukan
-------

1. 1 2  "Girl in White, 1890". *The Collection*. National Gallery of Art. 2011. Diarkibkan daripada yang asal pada 2016-08-30. Dicapai pada March 21, 2011.
Goh Kun, ahli politik Korea Selatan
**Goh Kun** (lahir 2 Januari, 1938) adalah ahli politik Korea Selatan. Dia berkhidmat sebagai Perdana Menteri Korea Selatan dari 1997 hingga 1998 dan dari 2003 hingga 2004. Dalam tempoh lebih kininya, dia memegang peranan ketua negeri sementara dari 12 Mac, 2004, berikutan penuduhan Presiden Roh Moo-Hyun, hingga 14 Mei, 2004, apabila Makhamah Perlembagaan membalikkan keputusan penuduhan dan memulihkan kuasa Roh sebagai presiden.

Dia adalah menteri semasa 1980an, dan kemudian Datuk Bandar Seoul dari 1988 hingga 1990(dilantik) dan pada 1999(diundi). Goh meletak jawatan dari pejabat Perdana Menteri pada 24 Mei, 2004 selepas enggan untuk patuh dengan permintaan Presiden untuk menggantikan ahli kabinet. Dia dikenali sebagai pepejal, perkerja rajin sivil. Salah satu dari nama samaran Goh Kun adalah "Mr. Stability," memantulkan kebolehannya untuk hidup pada perubahan dari kerajaan dan lain pergolakan politikal.

Lihat juga
----------

* Politik di Korea Selatan
* Senarai topik-kaitan Korea
**Gestasi** merupakan tempoh perkembangan embrio atau janin yang terkandung di dalam haiwan viviparus, khususnya untuk mamalia, tetapi juga berkenaan untuk sesetengah bukan mamalia. Mamalia bunting boleh mengalami satu atau lebih gestasi pada masa yang sama. 

Selang masa gestasi itu dipanggil *tempoh gestasi*. Dalam bidang obstetrik manusia, *usia gestasi* bermaksud usia persenyawaan ditambah dua minggu, iaitu sedikit sebanyak bersamaan dengan tempoh sejak bermulanya tempoh haid yang terbaru.

Mamalia
-------

Pada mamalia, kebuntingan bermula apabila zigot (ovum yang disenyawakan) tertanam di dalam rahim wanita dan berakhir sebaik sahaja janin meninggalkan rahim. 

### Manusia

Kehamilan manusia boleh dibahagikan kepada tiga trimester, masing-masing kira-kira tiga bulan. Trimester pertama adalah dari haid terakhir hingga minggu ke-13, trimester kedua adalah minggu ke-14 hingga 27, dan trimester ketiga adalah minggu ke-28 hingga ke-42.  Kelahiran biasanya berlaku pada usia kehamilan kira-kira 40 minggu, walaupun kelahiran biasanya berlaku dari 37 hingga 42 minggu. Dari minggu ke-9 kehamilan (minggu ke-11 usia kehamilan), embrio dipanggil janin. 

Pelbagai faktor perlu diambil kira dalam menentukan tempoh kehamilan. Bagi manusia, janin lelaki biasanya bergestasi beberapa hari lebih lama daripada janin perempuan, dan kehamilan berganda pula bergestasi dalam jangka masa yang lebih pendek.

Bukan mamalia
-------------

Haiwan viviparus merupakan haiwan yang menggunakan vivipariti, iaitu: embrio berkembang di dalam jasad ibu sebelum sehingga secara langsung, berlawanan dengan yang berkembang di luar jasad ibu dalam telur (ovipariti). 

Anak-anak haiwan viviparus hidup secara bebas dan mencari sumber makanan luaran sejak lahir. Sesetengah spesies biawak tertentu juga menggunakan kaedah ini seperti genus *Tiliqua* dan *Corucia,* yang mana plasenta terlekat pada ibu yang disebut *matrotrofi viviparus*.

Rujukan
-------

1. ↑  "gestation | Definition of gestation in English by Oxford Dictionaries". *Oxford Dictionaries | English*.
2. ↑  American College of Obstetricians and Gynecologists - How Your Baby Grows During Pregnancy
3. ↑  "gestation". *Britannica - The Online Encyclopedia*. Encyclopædia Britannica.
Berus gigi biasa
Tiga batang berus gigi.
**Berus gigi** ialah sejenis alat yang terdiri daripada sebuah berus kecil dengan pegangan yang digunakan untuk membersihkan gigi dengan menggosok gigi. Pada kebiasaanya, ubat gigi yang selalunya mengandungi fluorida ditambahkan ke atas berus gigi bagi memudahkan lagi pembersihan gigi. Berus gigi datang dengan pelbagai tekstur berus, serta pelbagai saiz dan bentuk. 

Kebanyakan doktor gigi menyarankan berus gigi yang dilabelkan "Soft" (maksud: *berbulu lembut*) kerana berus yang berbulu keras boleh merosakkan enamel gigi dan mencederakan gusi, walaupun berus gigi yang berbulu lembut kurang berkesan membersihkan sela-sela gigi. Berus gigi selalunya diperbuat daripada serat sintetik, namun terdapat juga berus gigi dengan bahan semula jadi. Berus gigi komersial pertama telah dicipta oleh Goldstein dan Hautman pada 1875.

Sejarah
-------

Berus gigi dianggarkan telah wujud sejak 3,500 SM oleh orang Babylonia dan Mesir. Berdasarkan penemuan sejarah ini, berus gigi dinyatakan sebagai salah satu alat tertua yang masih digunakan oleh manusia hingga kini. Orang Babylonia dan Mesir menggunakan *chewingstick* (batang kunyah atau batang kayu) sebagai berus gigi. Mereka mengambil batang kayu ini dari tanaman Salvadora persica atau yang kita kenal sebagai siwak. Tumbuhan ini dipercayai bersifat perubatan dan mempunyai sifat antiseptik. Caranya adalah dengan menggigit salah satu hujung kayu sehingga lama-kelamaan serat kayu terbentuk seperti bulu. Mereka menggosok gigi menggunakan batang kayu tersebut.

Penggunaan siwak bahkan berterusan dalam peradaban Arab hingga sekarang, dan penggunaannya juga telah merebak ke negara-negara lain, terutama pada zaman kegemilangan Islam di mana pada masa itu sains berkembang pesat, termasuk di sektor kesihatan.

Dari peradaban Arab, sejarah berlanjutan ke Cina, di mana orang Cina mula mengembangkan berus gigi dalam bentuk yang lebih moden. Merekalah yang dianggap penemu berus gigi dengan bentuk yang kita lihat sekarang ini.

Pada abad ke-15, orang Cina menggunakan bulu dari babi hutan Siberia, kemudian melekatkannya pada batang buluh. Mereka kemudian menggunakan alat ini seperti berus gigi moden hari ini.

Berus gigi dari Cina ini kemudian dibawa ke Eropah. Kerana bulu babi hutan memiliki tekstur yang terlalu kasar untuk gusi, beberapa orang mula mengubahnya dengan menggantinya dengan bulu yang terdapat di punggung kuda yang lebih lembut pada gigi dan gusi. Walaupun begitu, berus gigi yang menggunakan bulu babi hutan masih banyak digunakan kerana kuda adalah haiwan yang sangat berharga pada masa itu.

Lihat juga
----------

* Menggosok gigi
* Kebersihan mulut

Pautan luar
-----------

* (Inggeris) Kenyataan American Dental Association mengenai menggosok gigi
* (Inggeris) International Toothbrush Collection, sebuah pangkalan data yang membolehkan pencarian
* (Inggeris) BBC h2g2 The History of Toothpaste and Toothbrushes

1. 1 2  ,Sejarah Sikat Gigi.
**Get TAK** (BI: *NOT gate*) adalah sebuah get logik yang mengendalikan kendalian logik tak. Get TAK juga dipanggil sebagai penyonsang kerana ia menghasilkan keluaran yang berlawanan logik dengan masukannya. Get ini hanya menerima satu masukan logik sahaja iaitu antara TINGGI (1) atau RENDAH (0). Get logik ini digunakan untuk menghasilkan keluaran songsang bagi get-get logik lain. Contohnya, get TAK DAN adalah gabungan antara get TAK dan get DAN, setiap keluaran yang terhasil adalah berlawanan dengan setiap keluaran yang terhasil bagi get DAN.

Jadual kebenaran
----------------

Oleh kerana get ini hanya menerima satu masukan, maka bilangan kombinasi masukan adalah dua (berdasarkan 2n di mana n adalah bilangan masukan).

Simbol TAK
Simbol TAK

| Masukan | Keluaran |
| --- | --- |
| A | TAK A |
| 0 | 1 |
| 1 | 0 |
|

Lihat juga
----------

* Get logik
* Get TAK DAN

|  |  |
| --- | --- |
| Ikon tunas | Rencana berkaitan elektronik ini ialah rencana tunas. Anda boleh membantu Wikipedia dengan mengembangkannya. |

* l
* b
* s